Poésies de Marie de France (Roquefort)/Fable LXXII
# Poésies de Marie de France (Roquefort)/Fable LXXII

### FABLE LXXII.

D’un Larrun cunte qui giseit, Soz uns buissons si se dormeit. Une Sorchière le truva, Lez lui s’assist, si l’esvella ; Se li commance à cunsellier Ke tuz-jurz tiengne sun mestier. Et ele lui moult aidera En tuz les lius ù il venra. Ne li estut de riens duter

Pur qu’il la woele réclamer ;10 Dunc fu li Lieires sanz poor. Ensi avint le par un jor Fu entrepris à lairechin Se le truvèrent si Veisin ; Si li dient k’il ert penduz Qar malement s’est maintenuz. Cil la Sorchière a dunc mandée Si la à cunseill apelée ; E prie li que li aidast. Ele respunt ke ne dutast20 Asséur fust è tôt en pès, Qant des forkes estera près Si l’apiaut li Lierres od sei ; Dame, fet-il, délivrez mei. Va, dist-ele, ne dute rien Jou te déliverrai moult bien. Qant où col li mistrent la hart, Cil s’escria de l’autre part La tierce feiz à la Sorcière Que li menbrast par quel manière30

L’asséura soz le buissun. El li respunt par fax sarmun, Dusqu’à cele ore t’ai bien aidié, Et maintenu, et cunsselhié ; Mais or ne te puis plus garder Ne ne te sai cunssel dunner. Purpense tei que tu feras Qar jà de mei cunsell n’aras.

Pur ce chasti-jeo tute gent Qui ne creient Diex leur deffent40 En argu ne en sorcherie, Qar trahis est qui si affie. Li cors en est mis à escill, L’arme en vait à grant périll. Geo quit que jamais ci n’aura Qui en sorcerie croira.

* ↑ La Fontaine, liv. V, fab. 11. La Fortune et le jeune Enfant. Cette fable paroît être composée d’après celle d’Ésope, fab. 256, et de Romulus Nilantius, lib. III, fab. 31. Meretrix et Juvenis.
* ↑ S’étant assise auprès de lui elle l’éveilla.
* ↑ Il ne lui convenoit pas de douter qu’il la trouveroit lorsqu’il l’appelleroit à son aide.
* ↑ Quand il seroit près des fourches patibulaires.
* ↑ Ce supplice est assez ancien en France, puisque l’on voit sous Pépin, un grand seigneur, Remistang ou Remistain, oncle de Gaifre, duc d’Aquitaine, être condamné à être pendu. (Velly, hist. de France, tom. I, p. 375).
* ↑ Subtilité, ruse, friponnerie.
* ↑ L’ame se perd à jamais.
* ↑ Je pense que celui qui croira à la sorcellerie, n’obtiendra jamais le royaume des cieux.
* ↑ Jà mar de riens ne doutera Puisque dirai à moi sera.
* ↑ Mais or te vois si déméner Que ne t’en sai conseil doner.
